La Neuveville
La Neuveville (bis 1948 Neuveville, frankprovenzalisch [a la vel], bärntütsch Nöiestadt, hochdütsch Neuenstadt) isch e Ywohnergmeind im Verwautigschreis Bärner Jura im Kanton Bärn, Schwyz.

Geografi 
Nöiestadt ligt zwüsch em Schwizer Jura un em Bielersee. Zue dr Gmeind ghöört ou na dr Willer Schafis (französisch Chavannes). D Gmeindsflächi bsteit us 21 % langwirtschaftlecher Flächi, 63,7 % Waud, 15 % Sidligsflächi u 0,3 % süschtigi Flächi. D Nachburgmeinde si Ligerz u Prêles im Kanton Bärn u Lignières u Le Landeron im Kanton Nöieburg.

Gschicht 
Nöiestadt isch zum erschte Mal gnennt worde im Jahr 1314 aus Nova-villa, Schafis 1250/51 aus locus Chavanes. Bis zum 31. Dezämber 2009 het d Gmeind zum Bezirk Amtsbezirk Nöiestadt ghört.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 16,5 % gläge.

Religion 
50,7 % vo de Ywohner si evangelisch-reformiert, 27,5 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 5,1 %, CVP 2,3 %, EVP 2,4 %, FDP 19,2 %. GLP 3,5 %, GP 13,0 %, SP 29,2 %, SVP 17,4 %, Suschtigi 7,9 %.

Gmeindspresidänt vo Nöiestadt isch dr Roland Matti (Stang 2013).

Wirtschaft 
D Arbetslosigkeit isch im Jahr 2011 bi 1,7 % gläge.

Sprach u Dialäkt 
Bir Vouchszeuuig 2000 hei vo de 3445 Ywohner 76,7 % Französisch aus Houptsprach aaggää, 15,7 % Dütsch u 2,9 % Italienisch.

Dr alt frankprovenzalisch Patois vo La Neuveville isch wahrschynlech ir erschte Heufti vom 20. Jahrhundert uusgstorbe.

Biuder

Weblink 

 www.neuveville.ch

Fuessnote 

Ort (Kanton Bärn)